**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱՐԱՄՈՒՍ ԳՅՈՒՂՈՒՄ ԳՏՆՎՈՂ 07-013-0140-0050 ԿԱԴԱՍՏՐԱՅԻՆ ԾԱԾԿԱԳՐՈՎ ՀՈՂԱՄԱՍՆ ՏԻԳՐԱՆ ԳԵՂԱՄՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 3-րդ կետի պահանջներին համապատասխան։
 Տիգրան Գեղամյանին սեփականության իրավունքով պատկանող (հիմք՝ 2021 թվականի ապրիլի 26-ի N 26042021-07-0052 վկայական) Աբովյան համայնքի Արամուս գյուղում գտնվող 07-013-0140-0040 կադաստրային ծածկագրով գյուղատնտեսական նպատակային նշանակության 1361.6 քառակուսի մետր մակերեսով վարելահող հողամասին կից Աբովյան համայնքի սեփականություն հանդիսացող (հիմք՝ 2025 թվականի մարտի 06-ի N 06032025-07-0091 վկայական) Աբովյան քաղաքի Արամուս գյուղում գտնվող 07-013-0140-0050 կադաստրային ծածկագրով 118.8 քառակուսի մետր մակերեսով գյուղատնտեսական նպատակային նշանակության վարելահող հողամասը սահմանակից է ընդլայնվող և օտարվող հողամասի դիրքի կամ ռելիեֆի առանձնահատկություններից ելնելով՝ ընդլայնվող հողամաս տրանսպորտային միջոցներով մուտք գործելու որևիցե այլընտրանքային հնարավորություն առկա չէ, բացի օտարվող հողամասից կամ ընդլայնվող հողամաս հնարավոր է մուտք գործել բացառապես օտարվող հողամասից։

 Վերը նշված հանգամանքը ՀՀ կառավարության 2016 թվականի մայիսի 26-ի N 550-ն որոշման հիման վրա հիմք է սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության ՈՒՐՑ-ԿՈՏԱՅՔ-ՇԱՄԻՐԱՄ գոտում և հողամասի կադաստրային արժեքը մեկ քառակուսի մետրի համար կազմում 159.5 ՀՀ դրամ։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**